Amvrosijivka
Amvrosijivka (ukr. Амвросіївка) arba Amvrosijevka (rus. Амвросиевка) – miestas rytų Ukrainoje, Donecko srityje, 53 km į pietryčius nuo Donecko. Rajono centras. Pro miestą eina Donecko-Rostovo prie Dono geležinkelis ir plentas. Veikia cemento kombinatas (didžiausias šalyje). Taip pat vykdoma kitų statybinių medžiagų gamyba. Yra kultūros namai, kino teatras, licėjus, biblioteka, krašto muziejus.